stanford-oval/wikipedia huggingface dataset:
אוניברסיטת פיסק

| --- | --- |
סמל אוניברסיטת פיסקסמל אוניברסיטת פיסק

Jubilee Hall, המבנה המרכזי בקמפוס האוניברסיטה
 אוניברסיטה פרטית
 מוטו:  Her sons and daughters are forever on the altar 
 תקופת הפעילות:  1866–הווה (כ־158 שנים)
 קמפוס:  עירוני
 בעלי תפקידים
 יו"ר:  Kevin D. Rome 
 סגל:  70
 סטודנטים
 כלל הסטודנטים:  780 
 סטודנטים לתואר ראשון:  800
 שונות
 כינוי קבוצת הספורט:  בולדוגס
 מיקום
 מיקום:  נאשוויל, טנסי
 מדינה:  ארצות הברית ארצות הברית
 קואורדינטות:  36°10′08″N 86°48′17″W﻿ / ﻿36.1688°N 86.8047°W﻿ / 36.1688; -86.8047
 www.fisk.edu
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת פיסק(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת פיסק(למפת טנסי רגילה) נאשוויל ממפיס נוקסוויל צ'טנוגה קלארקסוויל מרפריסבורו ג'ונסון סיטי מיזורי אר. מיסיסיפי אלבמה ג'ורג'יה צפ. קרוליינה וירג'יניה קנטקיאוניברסיטת פיסק(למפת טנסי מוגדלת) נאשוויל ממפיס נוקסוויל צ'טנוגה קלארקסוויל מרפריסבורו ג'ונסון סיטי מיזורי אר. מיסיסיפי אלבמה ג'ורג'יה צפ. קרוליינה וירג'יניה קנטקיאוניברסיטת פיסק
 
להקת הזמר של האוניברסיטה על רקע הקמפוס
אוניברסיטת פיסק (באנגלית: Fisk University) היא אוניברסיטה פרטית בנאשוויל, טנסי, באופן היסטורי מוסד לימוד לעבדים משוחררים. האוניברסיטה היא מוסד הלימוד הראשון בדרום ארצות הברית לאפרו-אמריקנים בלבד שקיבל הסמכה אקדמית.
היסטוריה

המוסד נוסד כבית ספר לעבדים משוחררים ב-1866, חצי שנה לאחר תום מלחמת האזרחים האמריקנית על ידי כמרים חברי המיסיון שביקשו להקנות לעבדים המשוחררים חינוך, השכלה והכשרה מקצועית. השטח עליו הוקם המוסד אורגן על ידי הגנרל קלינטון פיסק במתחם קסרקטין נטוש. פיסק מונה כאחראי על שיקום הדרום מטעם צבא הצפון ואף תרם 30,000$ להקמת המוסד שנקרא על שמו, The Fisk Freed Colored School (בית ספר פיסק לצבעונים משוחררים). בית הספר נפתח ב-9 בינואר 1866 עם 200 תלמידים, כעבור פחות משנה האמיר מספר הנרשמים ל-900. גילאי התלמידים נעו מ-7 ועד 70. בהמשך הוכר המוסד כקולג'.
ב-1871 הוקמה מקהלת א-קפלה לשירי ספיריטואלז מתלמידי המוסד בשם "Fisk Jubilee Singers", שערכה מסעות הופעות על מנת לגייס כספים למוסד. המקהלה הפכה להצלחה. במרץ 1872 הופיעה בפני נשיא ארצות הברית יוליסס ס. גרנט וכשנה לאחר מכן יצאה לסיבוב הופעות באירופה. ההכנסות מקונצרטי המקהלה שימשו לבניית הבניין המרכזי הראשון בקמפוס האוניברסיטה, Jubilee Hall. ב-1974 הוכרז הבניין אתר היסטורי לאומי. מקהלת הסטודנטים של האוניברסיטה פעילה עד היום.
בין השנים 1915 ל-1925 קידם נשיא הקולג', פאייט אברי מקנזי (Fayette Avery McKenzie), את רמתו האקדמית במטרה להשיג הכרה כאוניברסיטה. הקולג' הוכר על ידי אוניברסיטת קולומביה ואוניברסיטת שיקגו כקולג' מכין וב-1930 הוכר כאוניברסיטה. ב-1947 מונה לעמוד בראש האוניברסיטה נשיא שחור ראשון, צ'ארלס ס. ג'ונסון (Charles S. Johnson). ב-1952 הייתה פיסק האוניברסיטה הראשונה לאפרו-אמריקאים בה הוקם תא של אחוות סטודנטים פי בטא קפא.
לאוניברסיטה נתרמו יצירות מאת הציירת ג'ורג'יה אוקיף והצלמים אלפרד סטיגליץ וקרל ואן וכטן וכן אוספי מוזיקה חשובים המתעדים את הרנסאנס של הארלם, תקופת פריחה של התרבות השחורה בשנות ה-20 של המאה ה-20.
מחלקות

האוניברסיטה מחולקת לשני בתי ספר. בית הספר למדעי הרוח ומדעי החברה כולל מחלקות לשפות ואומנויות, פסיכולוגיה, אנתרופולוגיה וחינוך, היסטוריה ומדעי המדינה. בית הספר למדעי הטבע, מתמטיקה ומנהל עסקים כולל מחלקות לפיזיקה, כימיה וביולוגיה, מתמטיקה ומדעי המחשב, מנהל עסקים, חשבונאות ומסלול מיוחד לניהול עסקי בתחום המוזיקה.
בוגרים בעלי שם

ויליאם אדוארד בורגהרד דו בויז, הוגה דעות ומנהיג אפרו-אמריקאי
ג'ורג' פדמור, עיתונאי ופעיל פאן-אפריקאי
הייזל אולירי, מזכירת האנרגיה בממשל ביל קלינטון
פרדריקה וילסון, חברת בית הנבחרים של ארצות הברית
הערות שוליים

↑  ההיסטוריה של מקהלת זמרי פיסק
↑  רשומת אתר היסטורי לאומי, באתר הרשם
| --- | --- |
בקרת זהויות :  NLI: 987007270491505171  BnF: cb13513395q (data)  ISNI: 0000 0004 1936 8681  LCCN: n79041721  MusicBrainz: 2eb734b2-c22e-45ca-b044-5d2680454983  NKC: nlk20050164518  SNAC: w6998xcv  SUDOC: 050437348  VIAF: 123141672   WorldCat (עם VIAF): 123141672
אינו לינו

| --- | --- |

 לידה:  6 ביולי 1878 בפסקה זו רשומה אחת נוספת שטרם תורגמה, פינלנד 
 פטירה:  10 בינואר 1926 (בגיל 47) טוסולה, פינלנד 
 שם לידה:  Armas Einar Leopold Lönnbohm 
 מדינה:  פינלנד 
 לאום:  פינים 
 מקום קבורה:  בית הקברות הייטניימי 
 שם עט:  Eino Leino 
 מקום לימודים:  אוניברסיטת הלסינקי, Oulun Lyseon Lukio 
 שפות היצירה:  פינית 
 תקופת הפעילות:  1891–1925 (כ־34 שנים) 
 בן או בת זוג:  אַיְנוֹ אִינֶץ קַיַנוּס (1913–?)  הַנָּה לַיְטִינֶן (1921–?)  פְרֶיָה שׁוּלְץ 
 צאצאים:  Eya Helka 
 
אינו לינו בשנת 1912
אינו לינו (בפינית: Eino Leino; ‏6 ביולי 1878 – 10 בינואר 1926) היה משורר, סופר, מחזאי ומתרגם פיני.
מאז שנת 1992, מצוין יום שישה ביולי (יום הולדתו של לינו) כ"יום אינו לינו" (בפינית: Eino Leinon päivä), כמו גם כיום השירה והקיץ הפיני, ונחשב מאז לאחד מימי הנפת הדגל בפינלנד (אנ').
הערות שוליים

1 2 3  Nevala, Maria-Liisa. Leino, Eino (1878 - 1926). Kansallisbiografia – The National Biography of Finland. Biografiakeskus, Suomalaisen Kirjallisuuden Seura.
אליעזר שפר

אליעזר שפר
אליעזר שפר (י' בשבט ה'תרצ"ג, 6 בפברואר 1933 – י"ב בחשוון תשע"ט, 21 באוקטובר 2018) היה איש ציבור ישראלי.
ביוגרפיה

שפר נולד בטבריה. הוא היה דור שישי למשפחה של חסידי קרלין, שעלתה לארץ ישראל בשנת תקל"ז–1777 בעליית החסידים. סבו, משה לייב, הקים את מלון שפר – האכסניה היהודית הראשונה בטבריה. אביו, חיים שפר ניהל את חברת "אגד" בטבריה עשרות בשנים. אבי סבו, רבי יהושע ביין, הקים את הבית היהודי הראשון בכפר מירון[דרוש מקור], בית שבו שוכנת כיום ישיבת בני עקיבא במירון.
למד בתלמוד תורה ובישיבת "אור תורה" בטבריה, ולאחר סיום לימודיו במחזור הראשון של הישיבה הטכנולוגית בכפר אברהם המשיך ללמוד בישיבת חברון בירושלים. בשנת 1953 התגייס לצבא ההגנה לישראל. את השירות הצבאי עשה בגדוד הראשון (890) של חטיבת הצנחנים. השתתף במלחמות ישראל. היה נשוי משנת 1958 ועד למותו לאסתר לבית גרוס.
שפר היה מורה ומדריך בכפר בתיה שברעננה. למד באוניברסיטת בר-אילן פסיכולוגיה וחינוך. בתפקידו כיועץ תעסוקה בכיר במשרד הרווחה הקים רשת לייעוץ תעסוקתי והכשרה מקצועית במחוז השרון ובשירות התעסוקה לאוכלוסייה הערבית במזרח ירושלים בשנת 1968[דרוש מקור].
בשנת 1970 יצא בשליחות חינוכית מטעם הסוכנות היהודית לארצות הברית. לאחר שובו מהשליחות בשנת 1973, השתתף בהקמת החטיבה לדור ההמשך ופיתוח מנהיגות בהסתדרות הציונית העולמית. כאשר נבחר לעמוד בראש החטיבה, הקים רשת עולמית של מכונים ללימודי יהדות ולפיתוח מנהיגות קהילתית יהודית ציונית[דרוש מקור].
בתפקיד ראש המחלקה לחינוך ולתרבות תורניים בגולה של ההסתדרות הציונית היה אחראי על תפעול מפעלי חינוך ותרבות תורנית ועל הוצאה לאור של ספרי לימוד, עיון, הגות וערכות הוראה בשפות שונות. בתפקידו כראש המרכז לשירותים רוחניים בתפוצות הפעיל רשת של סמינרים לרבנים וראשי קהילות וייסד את "העצרת העולמית של המנהיגות האורתודוקסית" שהתכנסה בירושלים.
שפר החל את פעילותו הציבורית במשמרת הצעירה של המפד"ל, ובחודש ניסן תש"כ (אפריל 1960) עמד בראש כנס היסוד של "חוגי הצעירים" במפד"ל, שהתארגנו על ידי זבולון המר ודניאל ורמוס.
שפר עמד בראש המועצה העולמית לחינוך תורני, היה יו"ר איחוד בתי הכנסת בישראל, יו"ר הארגון העולמי של בתי הכנסת והקהילות האורתודוקסיות ונשיא לשכת בני ציון של בני ברית בירושלים. כמו כן היה חבר בתוכנית "מלווה מלכה" ששודרה במוצאי שבת ברשת ב'.
משנת 1993 למד בכולל "יום השישי" של ישיבת הכותל.
פרסם מאות מאמרים וסיפורים בעיתון "הצופה". ספרו "סיפורי הזמן והמקום" יצא לאור בהוצאה עצמית.
נפטר בירושלים בי"ב מרחשוון, תשע"ט, 21 באוקטובר 2018.
עיטורים

"עיטור לוחמי המדינה" של לוחמי חרות ישראל (לח"י)
יקיר החינוך הדתי תשס"ו–2006
עיטור הכבוד "יקיר ירושלים" לשנת תשס"ז–2007
עיטור יקיר הרובע היהודי לשנת תשע"ג–2013
פרס ירושלים של בשבע
אינטרמצו (סרט, 1939)

| --- | --- |

כרזת הסרט אינטרמצו (1939)
 מבוסס על:  הסרט אינטרמצו (1936)
 בימוי:  גרגורי רטוף 
 הופק בידי:  דייוויד או. סלזניק
 תסריט:  ג'ורג' אוניל 
 עריכה:  פרנסיס ליון 
 שחקנים ראשיים:  לסלי הווארד אינגריד ברגמן
 מוזיקה:  מקס שטיינר 
 צילום:  גרג טולנד, הארי סטרדלינג 
 מדינה:  ארצות הברית 
 חברת הפקה:  Selznick International Pictures 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  22 בספטמבר 1939
 משך הקרנה:  70 דק' 
 שפת הסרט:  אנגלית 
 סוגה:  סרט דרמה, סרט רומנטי 
 דף הסרט ב־IMDb
 
אינטרמצו (באנגלית: Intermezzo: A Love Story) הוא סרט רומנטי אמריקאי משנת 1939. הסרט הוא רימייק של הסרט השוודי "אינטרמצו" משנת 1936 עם אינגריד ברגמן בתפקיד הראשי.
המפיק דייוויד או. סלזניק ראה את הסרט השוודי והתרשם ממשחקה של ברגמן שעד אז הייתה שחקנית לא ידועה. הוא הביא אותה להוליווד ונתן לה את התפקיד הראשי למולו של לסלי הווארד שהיה אז שחקן מפורסם לאחר משחקו בחלף עם הרוח. זה היה סרטה הראשון בהוליווד והופעתה בו הקפיצה את הקריירה שלה.
הסרט מתאר קשר רומנטי בין כנר מפורסם ובעל משפחה עם פסנתרנית צעירה ויפה. בנסיבות הזמן נקטע קשר זה המהווה רק אינטרמצו (הפסקת ביניים) בחייהם.
תקציר העלילה

הולגר ברנדט (לסלי הווארד) הוא כנר וירטואוז מפורסם. לאחר מסע קונצרטים מוצלח בניו יורק הוא חוזר לאשתו, בתו ובנו בסטוקהולם ופוגש בביתו את אניטה הופמן (אינגריד ברגמן), מורתה לפסנתר של בתו.
אניטה מתחילה לנגן בהתלהבות את הקונצרט לפסנתר של אדוארד גריג. הולגר מתבונן בה ומצטרף אליה בנגינה בכינור. הוא מציע לה להיות מלווה שלו בפסנתר בקונצרטים שלו והיא מסכימה.
קשר רומנטי מתפתח בניהם. אניטה מעריצה את הולגר ככנר מפורסם וכגבר עם השפעה חזקה. הוא מתאהב בה כי היא צעירה, יפה ומוכשרת ומציתה בו את טעם החיים שנשחקו בנישואיו המשעממים.
לאחר שאינו יכול לשמור את סודו, הוא מספר לאשתו כי התאהב באניטה ועוזב את הבית. הם פותחים במסע הופעות מוצלח ובסופו הם מגיעים לנופש בעיירה קטנה על חוף הים בדרום צרפת ונהנים שם כמו זוג בירח דבש.
הולגר מתגעגע למשפחתו ואניטה מבחינה בכך שהולגר מתקשר שם עם ילדה קטנה שמזכירה לו את בתו. היא מקבלת מכתב המאשר כי קבלה מלגה ללימודי פסנתר בפריז. היא מראה את המכתב להולגר ושורפת אותו לעיניו כי לדבריה הוא חשוב לה יותר.
לאחר שהמורה שלה לפסנתר, תומאס סטנבורג (ג'ון האלידיי), מגיע למקום ומשכנע את אניטה כי אל לה לוותר על הקריירה שלה, היא משתכנעת ועוזבת את הולגר.
הולגר מחליט לחזור לסטוקהולם לפגוש את בתו. כשהוא מגיע לבית הספר שלה, היא מבחינה בו, רצה אליו ונפגעת קלות ממכונית.
הולגר מביא אותה לביתו ומחכה כל הלילה לראות מה שלומה. בינתיים הוא מבקש סליחה מבנו ומתפייס איתו.
בבוקר מודיעה לו אשתו שהבת יצאה מכלל סכנה. הולגר מתכונן לעזוב את הבית אך אשתו סולחת לו והוא חוזר אליה.
אינטרנט2

| --- | --- |
 פעילות:  רשת מחקר ובדיקות
 מדינה:  ארצות הברית 
 מטה הארגון:  אן ארבור 
 תקופת הפעילות:  1997–הווה (כ־27 שנים)
 http://internet2.edu/
 
אינטרנט2 היא רשת מחשבים ללא מטרת רווח, שהוקמה על ידי 207 אוניברסיטאות מארצות הברית, ושותפים בתחום התקשורת כגון סאן מיקרוסיסטמס, אינטל, AT&T, וסיסקו מערכות. מטרת הרשת היא שדרוג יישומי רשת קיימים ופיתוח יישומי רשת מתקדמים - בעיקר להעברת נתונים במהירויות גבוהות.
חלק מהטכנולוגיות שפותחו הן IPv6 ו-Multicast לרשתות IP.
ראו גם

אינטרנט
אלסה לילה

| --- | --- |
אין תמונה חופשית
 לידה:  15 ביוני 1981  (בת 43) טירנה, אלבניה 
 מוקד פעילות:  אלבניה אלבניה
 תקופת הפעילות:  מ-1996
 שפה מועדפת:  אלבנית, איטלקית 
 פרופיל ב-IMDb
 חתימה:  
 
אלסה לילה (באלבנית: Elsa Lila; נולדה ב-15 ביוני 1981) היא זמרת-יוצרת אלבנית.
קורות חייה

לילה נולדה ב-15 ביוני 1981 בטירנה, בירת אלבניה. אביה היה סולן מקהלה לשעבר, ואילו אמה הייתה כנרת. בזכות הוריה, שעסקו בתחומי אמנויות, גדלה האהבה שלה למוזיקה. מאז שהייתה ילדה הפגינה את כישרונותיה בשירה ובמשחק בתוכניות הטלוויזיה הממלכתיות של אלבניה ובתחרויות שירה שונות. היא התפרסמה בזכות גילום דמותה של סאטין בגרסה האלבניצ למחזמר מולן רוז'. ב-2014 הייתה שופטת בעונה הרביעית של תחרות השירה האלבנית "The Voice of Albania".‏ ב-16 במרץ 2022 נעצרה על ידי המשטרה האיטלקית ברומא בחשד לפעילות פלילית עם סמים.
בשנת 1996 בגיל 15 זכתה לילה בתחרות השירים הלאומית של אלבניה, וזכתה בפרס הקהל האלבני, שנקבע באמצעות הצבעות טקסט ב-SMS. בשנת 1997 זכתה פעם נוספת בתחרות ובפרס הקהל. לאחר מכן התפרסמה ברחבי אירופה כשזכתה בתחרות השירים הבין־לאומית של ורנה בבולגריה, בה השתתפו 14 מדינות נוספות. בגיל 18 בלבד הוכתרה לזמרת המאה של אלבניה באמצעות סקר נרחב של רשות השידור האלבנית. בשנת 2001 זכתה לתואר "שגרירת המוזיקה האלבנית בעולם" על ידי רג'פ מיידני, נשיא אלבניה. היא החלה להתפרסם גם ברחבי אסיה ובארצות הברית כשהופיעה על שערי מגזינים שונים בניו יורק, ושרה את הפתיח הפופולרי של תוכנית הטלוויזיה הסינית CCTV. בדצמבר 2008 הגישה את המהדורה ה-47 של פסטיבלי אי קנגס, הקדם האלבני לתחרות הזמר של האירוויזיון.
באוקטובר 2022 רשות השידור האלבנית דיווחה כי לילה נמנתה בין 26 המשתתפים במהדורה ה-61 של פסטיבלי אי קנגס עם השיר "Evita". ב-28 באוקטובר אושר באופן רשמי שיטת ההצבעה של האירוע: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד. לילה זכתה במקום הראשון בהצבעת השופטים אך לא בהצבעת הקהל, ולא נבחרה לייצג את אלבניה באירוויזיון 2023. לילה שבה ב-2024 לקדם, ולהתחרות על הזכות לייצג את מדינתה באירוויזיון. היא התחרתה עם השיר "Mars", ולא דורגה במקום הראשון בהצבעות הקהל, שקבע את זהות הנציג האלבני לאירוויזיון 2024.
הערות שוליים

↑  "Elsa Lila: Biografia" (באלבנית). TeksteShqip. ארכיון מ-20 בדצמבר 2022. נבדק ב-20 בדצמבר 2022. {{cite web}}:  (עזרה)
↑  "Elsa Lila, pjesë e jurisë së "The Voice"? - Albeu.com". אורכב מ-המקור ב-2017-10-27. נבדק ב-2016-08-29.
↑  "Famous Singer Among Albanians Arrested in Rome for Drug-Dealing". Balkan Insight (באנגלית אמריקאית). 2022-03-16. נבדק ב-2022-03-20.
↑  "Këngë magjike - Muzika Shqiptare". Muzika.albasoul.com. נבדק ב-16 בינואר 2022. {{cite web}}:  (עזרה)
↑  "Alqi Boshnjaku - Muzika Shqiptare". Muzika.albasoul.com. נבדק ב-16 בינואר 2022. {{cite web}}:  (עזרה)
↑  Adams, William Lee (2022-09-11). "Albania: Report says RTSH will add televote to Festivali i Këngës 61". wiwibloggs (באנגלית אמריקאית). נבדק ב-2022-10-28.
↑  Festivali i Këngës në RTSH- Nata finale (באנגלית), נבדק ב-2023-01-18
| --- | --- |
בקרת זהויות :  MusicBrainz: 4c7b0512-27ef-460a-a7b6-a2b30bdd218d
אוניברסיטת פלורידה

| --- | --- |


 אוניברסיטת מחקר ציבורית
 מוטו:  Civium in moribus rei publicae salus
 תקופת הפעילות:  1906–הווה (כ־118 שנים)
 בעלי תפקידים
 נשיא:  קנת פוקס
 יו"ר:  בן סאס 
 סגל:  15,880 (נכון ל־אוגוסט 2020) 
 סטודנטים
 :  55,211 (2022)
 שונות
 כינוי קבוצת הספורט:  גייטורס (אליגטורים)
 מיקום
 מיקום:  גיינסוויל, פלורידה
 מדינה:  ארצות הברית ארצות הברית
 קואורדינטות:  29°38′51″N 82°20′42″W﻿ / ﻿29.6475°N 82.345°W﻿ / 29.6475; -82.345
 www.ufl.edu
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת פלורידה(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת פלורידה(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי אוניברסיטת פלורידה(למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי אוניברסיטת פלורידה
 
אוניברסיטת פלורידה (באנגלית: University of Florida) היא אוניברסיטה ציבורית בפלורידה שבארצות הברית (יש להבחין בינה ובין אוניברסיטת המדינה של פלורידה). האוניברסיטה נוסדה ב-1906 ולומדים בה כ-55,211 סטודנטים. היא חברה במערכת אוניברסיטת המדינה של פלורידה (SUSF).
היסטוריה

האוניברסיטה החלה את דרכה כסמינר לכמרים שהוקם ב-1853 באוקלה שבפלורידה. המוסד הפסיק לפעול בעקבות פרוץ מלחמת האזרחים האמריקנית. הלימודים חודשו בעיר גיינסוויל ב-1866. ב-1905 הקצתה עיריית גיינסוויל אדמות, תקציבים והקצאות מים ללא עלות למטרת הקמת אוניברסיטה חדשה בפלורידה. האוניברסיטה פתחה את שעריה בספטמבר 1906 ולמדו בה בתחילה 102 סטודנטים. לאחר מלחמת העולם השנייה זכתה האוניברסיטה לפריחה בזכות הגידול באוכלוסיית פלורידה בה היו מחנות אימון של הצבא, מתקני תוכנית החלל האמריקאית ותשתית מפותחת. ממוסד בו למדו כ-5,000 סטודנטים, כולם גברים לבנים, הפכה בתוך מספר שנים לאוניברסיטה עם קהל סטודנטים מגוון שמונה עשרות אלפים. ב-1986 הצטרפה האוניברסיטה לאיגוד האוניברסיטאות האמריקניות (AAU) והיא חברה באיגוד אוניברסיטאות המחקר (URA).
מבנה וארגון

האוניברסיטה משתרעת על שטח של כ-2,000 אקר (כשמונה קמ"ר) וכוללת יותר מ-900 מבנים, מהם למעלה מ-170 מבני כיתות לימוד ומעבדות. בחלק הצפון מזרחי של האוניברסיטה נמצא הרובע ההיסטורי. מבנה בולט במרכז הרובע הוא מגדל סנצ'ורי, קריון בגובה של כ-48 מטר. בתוך האוניברסיטה נמצא אגם אליס (Lake Alice). באגם, ובמקווי מים אחרים שבשטח האוניברסיטה, נמצאים, בין היתר, אליגטורים.
באוניברסיטה נמצא מרכז ג'יי הילס מילר למדעי הבריאות (HSC), הכולל שישה קולג'ים (רפואה, רפואת שיניים, בריאות הציבור, רפואה וטרינרית, רוקחות וסיעוד). באוניברסיטה מספר בתי חולים בהם בית חולים אוניברסיטאי בקמפוס בגיינסוויל, בית חולים אוניברסיטאי בעיר ג'קסונוויל, בית חולים אונקולוגי, בית חולים לילדים, בית חולים פסיכיאטרי ובית חולים שיקומי. בנוסף קיימים שני בתי חולים וטרינריים, האחד לחיות בית קטנות והשני לחיות גדולות.
האוניברסיטה כוללת מעונות סטודנטים היכולים להכיל כ-6,500 סטודנטים ועוד שיכון משפחות וסטודנטים לתארים מתקדמים עם כ-1,000 דיירים.
באוניברסיטה 16 קולג'ים (פקולטות) (בסוגריים, שנת היסוד):
הקולג' לחקלאות ולמדעי החיים - (1906)
הקולג' לחינוך - (1906)
הקולג' למשפטים - (1909)
הקולג' להנדסה - (1910)
הקולג' לאמנויות חופשיות ולמדע - (1910)
הקולג' לעיתונאות ולתקשורת - (1916)
הקולג' לרוקחות - (1923)
הקולג' לעיצוב, בנייה ותכנון - (1925)
הקולג' לניהול - (1926)
הקולג' לבריאות וכושר גופני - (1946)
הקולג' לרפואה - (1956)
הקולג' לסיעוד - (1956)
הקולג' לבריאות הציבור ולמקצועות הבריאות - (1958)
הקולג' לרפואת שיניים - (1972)
הקולג' לאמנות - (1975)
הקולג' לוטרינריה - (1976)
דירוגים בין-לאומיים

דירוג שאנגחאי: מקום 101–150 (2024)
דירוג Times Higher Education: מקום 132= (2024)
דירוג QS לאוניברסיטאות: מקום 168 (2024)
דירוג U.S. News & World Report: מקום 98 (2024)
בוגרים

לאוניברסיטת פלורידה יש יותר מ-330,000 בוגרים. שניים מבוגרי האוניברסיטה זכו בפרס נובל, עשרה נבחרו לסנאט של ארצות הברית ארבעים ושניים נבחרו לבית הנבחרים של ארצות הברית, אחד עשר נבחרו למושלים, אחד עשר כיהנו בבית המשפט העליון של פלורידה, וכמה עשרות כיהנו כשופטים בערכאות פדרליות. בין בוגרי האוניברסיטה נמנים גם תשעה אסטרונאוטים, שמונה שגרירים, ושישה עשר גנרלים ואדמירלים בכוחות המזוינים של ארצות הברית.
‏פיי דאנאווייכלת פרס אוסקר, פרס אמי ופרס גלובוס הזהב
‏מרשל וורן נירנברג ביוכימאי, חתן פרס נובל לרפואה
‏רוברט גרבס חתן פרס נובל לכימיה
‏מרקו רוביו סנאטור ובכיר במפלגה הרפובליקנית
ספורט

האוניברסיטה מתגאה בתוכנית ספורט משופעת בתקציבים שהיא אחת הגדולות והמצליחות בארצות הברית. נבחרות הספורט של האוניברסיטה נקראות ה-"Gators", שם חיבה לאליגטור. נבחרת כדורסל הגברים הופיעה חמש פעמים בפיינל פור של טורניר אליפות המכללות וזכתה באליפות פעמיים. נבחרת הפוטבול זכתה שלוש פעמיים באליפות הארצית ומשחקת באצטדיון בן היל גריפין (הידוע בכינויו ה"ביצה").
הקריון באוניברסיטת פלורידה
אגם אליס, 2008
אליגאטור בקמפוס אוניברסיטת פלורידה, 2008
מגרש ספורט באוניברסיטת פלורידה
לוגו נבחרת הספורט
אינטרמצו

ערך זה עוסק באינטרמצו במוזיקה. אם התכוונתם למשמעות אחרת, ראו .
במוזיקה, אינטרמצו (מאיטלקית: Intermezzo, צורת רבים – Intermezzi, אינטרמצי) היא יצירה קצרה שמקומה בין יצירות אחרות, בדרך כלל ארוכות יותר. בהיסטוריה המוזיקלית היו שימושים שונים למושג, המתחלקים בין שתי קטגוריות עיקריות: אינטרמצו אופראי ואינטרמצו כלי. מקור המונח בהלחם המילים "INTER" בתוך או בין ו "MEZZO" אמצע, ומשמעותו המילולית מנת-ביניים. אינטרמצי משמשים להרכבת תוכניות בשל גמישות הזמנים שהם מאפשרים ביחס ליצירות ארוכות, ולכן גם שכיחים בתור הדרנים.
אינטרמצו אופראי

האינטרמצו במאה ה-18 היה הפסקה קומית מוזיקלית, שהוכנסה בין מערכות או תמונות של אופרה. אלה יכלו להיות יצירות משמעותיות ומושלמות בזכות עצמן, אם כי קצרות מהאופרה שהכילה אותם. לרוב הן סיפקו שחרור קומי וניגוד דרמטי לאווירה של האופרה הכוללת, ולעיתים קרובות השתמשו באחד מגיבורי האופרה או מהקומדיה דל ארטה.
בכמה מקרים יצירות האינטרמצו התפשטו מהר יותר מיצירות האופרה עצמן: הזמרים היו מפורסמים, האפקטים הקומיים משכו קהל, ויצירות האינטרמצו היו קלות יחסית להעמדה. בשנות ה-30 של המאה ה-18 הסגנון פשט באירופה, ובכמה ערים – למשל במוסקבה – היו ביקורים והופעות של קבוצות באינטרמצו שנים לפני שראו הופעת אופרה ראשונה.
האינטרמצו היה ההשפעה היחידה החשובה ביותר בפריז באמצע המאה ה-18, ועזרה ליצירת הרפרטואר החדש של אופרה בצרפת.
אינטרמצו כלי

במאה ה-19 קיבל האינטרמצו משמעות נוספת: יצירה כלית שהיא פרק בין שניים אחרים ביצירה גדולה יותר, או קטע בעל אופי ייחודי העומד בפני עצמו.
גם במאה ה-20 היה שימוש אקראי במושג: שוסטקוביץ' קרא כך לאחד מפרקי רביעיית המיתרים מס' 15 שלו, הפרק החמישי בסוויטה הארי יאנוש של קודאי נקרא גם באותו השם וכמו כן בארטוק קרא כך לפרק הרביעי (מתוך חמישה) בקונצ'רטו לתזמורת שלו.
אינטרמדיה

| --- | --- |

 תאריכי הופעה:  1993–הווה (כ־31 שנים) 
 מערכת:  מוסקבה 
 מדינה:  רוסיה 
 www.intermedia.ru
 
אינטרמדיה (באנגלית: InterMedia; ברוסית: ИнтерМедиа) היא סוכנות ידיעות רוסית, אשר נוסדה ב-1993 על ידי יבגני ספרונוב, אלכסנדר שומסקי ודמיטרי אנושין. סוכנות הידיעות מפרסמת חדשות על מוזיקה, קולנוע ותיאטרון, וכן חדשות אקטואליה. כמו כן, סוכנות הידיעות מפרסמת מדי שבוע את מצעדי המוזיקה ברוסיה, בהתבסס על מכירות שירים והזרמת מוזיקה.
מאז אפריל 2010, היא אחראית, בשיתוף פעולה עם איגוד תעשיית ההקלטות הרוסי, על הענקת אישורי הקלטת מוזיקה ברוסיה. מאז פברואר 2018, אינטרמדיה אחראית על הענקת אישורי הקלטת מוזיקה ברוסיה.
הערות שוליים

↑  "Snob-frontend". ארכיון מ-2019-02-19. נבדק ב-2022-07-03.
↑  "О нас".
↑  "Archived copy". אורכב מ-המקור ב-2018-09-11. נבדק ב-2019-02-19. {{cite web}}:  (עזרה)
↑  "Евгений Сафронов". ארכיון מ-2022-07-03. נבדק ב-2022-07-03.
↑  "Новая Марка Нфпф И Старые Проблемы". 10 בספטמבר 2002. ארכיון מ-2019-02-21. נבדק ב-2022-07-03. {{cite web}}:  (עזרה)
1 2  "Чарты, рейтинги, хит-парады". 29 בנובמבר 2018. {{cite web}}:  (עזרה)
↑  "Старт". אורכב מ-המקור ב-2019-02-19. נבדק ב-2022-07-03.
↑  "Фирмы - InterMedia Информационное Агентство". ארכיון מ-2020-08-03. נבדק ב-2022-07-03.
↑  "Поп-механика — OpenSpace.ru". ארכיון מ-2019-02-19. נבדק ב-2022-07-03.
↑  "В России будет независимый чарт". ארכיון מ-2012-03-15. נבדק ב-2022-07-03.
↑  "Лебединая песня". ארכיון מ-2016-03-06. נבדק ב-2022-07-03.
↑  "НФПФ, НП, ИНН 7730146414 | Реквизиты, юридический адрес, КПП, ОГРН, схема проезда, сайт, e-mail, телефон - узнать на sbis.ru". ארכיון מ-2022-07-03. נבדק ב-2022-07-03.
אלכסה דייוויס

| --- | --- |

 לידה:  18 באוגוסט 1995 (בת 29) ריל, ויילס, הממלכה המאוחדת
 מדינה:  הממלכה המאוחדת 
 תקופת הפעילות:  מ-2012
 פרופיל ב-IMDb
 
אלכסה דייוויס (באנגלית: Alexa Davies; נולדה ב-18 באוגוסט 1995) היא שחקנית קולנוע וטלוויזיה ולשית.
ביוגרפיה

דייוויס נולדה בריל (Rhyl) שבוויילס. היא ידועה בעיקר מהופעותיה בתפקיד אריתה בסדרת הטלוויזיה "Raised by Wolves", בתפקיד איבון בסיטקום "Cradle to Grave" ובדמות רוזי הצעירה בסרט "מאמה מיה! Here We Go Again". 
 ב-2017 הופיעה בסדרת הטלוויזיה "פרוצות". ב-2019 כיכבה בתפקיד ראשי בסדרה הקומית "מפוקסלים".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2012 |  | Vinyl | פלורה |  |
| 2014 | X+Y | X+Y | רבקה דאן |  |
| 2015 | הכל באופן מוחלט | Absolutely Anything | נערת הסנדוויצ'ים |  |
| 2015 |  | Dusha shpiona | אלכסה נוטינגהאם | The Soul of a Spy |
| 2016 |  | Spaceship | לוסידיה |  |
| 2017 | תחושה של סוף | The Sense of an Ending | פקידת קבלה |  |
| 2017 |  | Sticky | קארן |  |
| 2018 | מאמה מיה! Here We Go Again | Mamma Mia! Here We Go Again | רוזי הצעירה |  |
| 2020 | לא ממושמעות | Misbehaviour | סו |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2012 | תחבולות חדשות | New Tricks | ג'ס קמפ | בפרק "Love Means Nothing in Tennis" |
| 2012 | רופאים | Doctors | נעמי טגארט | בפרק "An Appropriate Adult" |
| 2012 |  | Little Crackers | הילרי | בפרק "Alison Steadman's Little Cracker: The Autograph" |
| 2013–2016 |  | Raised by Wolves | אריתה | סדרת טלוויזיה |
| 2014 |  | The Midnight Beast | חברה של הופ | סדרת טלוויזיה (2 פרקים) |
| 2014 | הולבי סיטי | Holby City | קיילי אומרוד | בפרק "Exit Strategy" |
| 2014 |  | Trying Again | מלצרית | סדרת טלוויזיה (פרק אחד) |
| 2014 |  | Cuckoo | צ'סטיטי | בפרק "Funeral" |
| 2015 |  | Cradle to Grave | איבון | סדרת טלוויזיה |
| 2015–2017 |  | Detectorists | קייט | עונות 2 ו-3 |
| 2016 | החמישייה | The Five | אלכסה | מיני-סדרה |
| 2016 |  | Avatards | מג | מיני-סדרה |
| 2016 |  | Suspects | דייזי בלמי | בפרק "The Enemy Within" |
| 2017 | גרנטצ'סטר | Grantchester | לואלה | סדרת טלוויזיה (פרק אחד) |
| 2017 | פרוצות | Harlots | בטסי פלטשר | סדרת טלוויזיה (7 פרקים) |
| 2021-2019 | מפוקסלים | Dead Pixels | מג | סדרת טלוויזיה; 12 פרקים; (2 עונות) |
| 2020 | רצח בחווה הלבנה | White House Farm | ג'ולי מגפורד | מיני-סדרה |
| 2021–2023 | קוברה |  | אודרי האמינגס | 12 פרקים |
| 2023 | מצחיקה אחת | Funny Woman | מרג'ורי הריסון | תפקיד ראשי; 6 פרקים |
| 2023 |  | The Long Shadow | רות' בנדי | 3 פרקים |